kalixlouiis/myanmar-wikipedia-corpus huggingface dataset:
ဥပဒေကြမ်းအတည်ပြုရေးဆိုင်ရာ ပြဋ္ဌာန်းချက်များကိုလည်း ပြင်ဆင်ခဲ့ပြီး၊ စုစုပေါင်း ဥပဒေပုဒ်မ ၁၃ ခုကို ပြင်ဆင်၊ ပယ်ဖျက် သို့မဟုတ် ဖြည့်စွက်ခဲ့သည်။
ဆက်စပ် ဆက်ရှုရန် ချင်းပြည် (Chinland) ချင်းပြည် (Chinland) အစိုးရ ကိုးကား Category:ချင်းပြည်နယ် Category:မြန်မာနိုင်ငံ၏ လွှတ်တော်များ။
ပူးပါထန်း (, ၂၀ ဇွန် ၁၉၇၀) သည် ချင်းလူမျိုး နိုင်ငံရေးသမားတစ်ဦးဖြစ်ပြီး ကြေညာထားသော ချင်းပြည်တွင် ဝန်ကြီးချုပ်အဖြစ် ချင်းပြည်ကောင်စီက ၂၀၂၄ ခုနှစ် ဖေဖော်ဝါရီလ ၁ ရက်နေ့တွင် ခန့်အပ်ထားသည်။
သူသည် ချင်းပြည်နယ် လွှတ်တော်တွင် အမျိုးသားဒီမိုကရေစီအဖွဲ့ချုပ် ကိုယ်စားပြု၍ မတူပီမြို့နယ် (၁) မဲဆန္ဒနယ်၏ ရွေးကောက်ခံ ကိုယ်စားလှယ်တစ်ဦး ဖြစ်ခဲ့သည်။
ပညာရေး ဦးပါထန်းသည် မန္တလေး ရတနာပုံတက္ကသိုလ်မှ ဥပဒေဘွဲ့ရရှိခဲ့သူဖြစ်ကာ နိုင်ငံရေးအကျဉ်းသားဟောင်းတစ်ဦးလည်း ဖြစ်သည်။
နိုင်ငံရေးဘဝ ၂၀၀၃ ခုနှစ်တွင် ဒေါ်အောင်ဆန်းစုကြည်၏ မတူပီခရီးစဉ်တွင် လိုက်ပါခဲ့ရာမှ စစ်အစိုးရက ထောင်ဒဏ် ၁၁ နှစ် ချမှတ်ခဲ့သည်။
၂၀၁၀ ပြည့်နှစ်တွင် ထောင်မှ ပြန်လည်လွတ်မြောက်လာပြီးနောက် ၂၀၁၃ ခုနှစ်တွင် မတူပီမြို့နယ် အမျိုးသားဒီမိုကရေစီအဖွဲ့ချုပ် ဥက္ကဋ္ဌ ဖြစ်လာခဲ့သည်။
၂၀၁၅ ခုနှစ် အထွေထွေ ရွေးကောက်ပွဲတွင် မတူပီမြို့နယ် ပြည်သူ့လွှတ်တော်ကိုယ်စားလှယ်အဖြစ် အနိုင်ရရှိခဲ့သည်။
ဦးဇော်မင်းဦးပြည်ခိုင်ဖြိုးပါတီ၆,၁၃၇၈၆၃၇,၀၀၀28.61%၂။
ဦးထန်ဘေးချင်းအမျိုးသားဒီမိုကရက်တစ်ပါတီ၁,၆၉၁၁၅၈၁,၈၄၉7.56%၃။
ဦးပါထန်းအမျိုးသားဒီမိုကရေစီအဖွဲ့ချုပ်ပါတီ၇,၆၆၂၈၁၉၈,၄၈၁34.68%၄။
ဦးရာစိုးချင်းဒီမိုကရေစီအဖွဲ့ချုပ်ပါတီ၆,၂၆၁၅၀၂၆,၇၆၃27.65%၅။
ဦးဟူမန်းတိုင်းရင်းသားစည်လုံးညီညွတ်ရေးပါတီ၃၄၀၂၄၃၆၄1.49%စုစုပေါင်း၂၂,၀၉၁၂,၃၆၆၂၄,၄၅၇၉၉.၉၉%* အနိုင်ရသူမှာ ဦးပါထန်း ဖြစ်သည်။
၂၀၂၀ ပြည့်နှစ် အထွေထွေ ရွေးကောက်ပွဲတွင် ချင်းပြည်နယ်လွှတ်တော် မတူပီမြို့နယ် မဲဆန္ဒနယ် (၁) ကိုယ်စားလှယ်အဖြစ်လည်းကောင်း ရွေးကောက်ခံခဲ့ရသည်။
ဦးပါထန်းအမျိုးသားဒီမိုကရေစီအဖွဲ့ချုပ်ပါတီ၄,၀၇၇၁,၇၇၃၅,၈၅၀၃၆.၇၃%၂။
ဦးငိုင်ဆာခ့်ချင်းအမျိုးသားဒီမိုကရေစီအဖွဲ့ချုပ်ပါတီ၃,၁၁၆၁,၂၈၇၄,၄၀၃၂၇.၆၄%၃။
ဦးအုန်းလွင်ပြည်ခိုင်ဖြိုးပါတီ၁,၃၄၄၇၅၁၂,၀၉၅၁၃.၁၅%၄။
ဦးထန်ကျင်းတစ်သီးပုဂ္ဂလ၁,၄၅၁၄၂၇၁,၈၇၈၁၁.၇၉%၅။
ဦးဒိုင်ထုန်းတစ်သီးပုဂ္ဂလ၁,၀၈၅၄၇၉၁,၅၆၄၉.၈၂%၆။
ဒေါ်ဒူမဟာပြည်ထောင်စုကောင်းကျိုးဆောင်ပါတီ၉၇၄၁၁၃၈၀.၈၇%စုစုပေါင်း၁၁,၁၇၀၄,၇၅၈၁၅,၉၂၈၁၀၀%* အနိုင်ရသူမှာ ဦးပါထန်း ဖြစ်သည်။
ချင်းပြည် ဝန်ကြီးချုပ် တော်လှန်ရေးကာလတွင် ဖွဲ့စည်းလိုက်သော လွတ်မြောက်နယ်မြေတစ်ခု ဖြစ်သော ချင်းပြည်တွင် ချင်းပြည်ကောင်စီကို ဖွဲ့စည်းတည်ထောင်လိုက်ပြီး ယင်းကောင်စီက ချင်းပြည်အစိုးရ၏ ဝန်ကြီးချုပ် အဖြစ် ၂၀၂၄ ခုနှစ်၊ ဖေဖော်ဝါရီ ၁ ရက်တွင် ခန့်အပ်တာဝန်ပေးခဲ့သည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:ချင်းပြည်နယ်မှ လူပုဂ္ဂိုလ်များ ကဏ္ဍ:ချင်း နိုင်ငံရေးသမားများ ကဏ္ဍ:၁၉၇၀ မွေးဖွားသူများ။
လူးဝစ် အယ်လ်ဘာတို ဆွာရက်ဇ် ဒီယက်ဇ် (; ၁၉၈၇၊ ဇန်နဝါရီ ၂၄တွင် မွေးဖွား) သည် ဥရုဂွေးလူမျိုး ဘောလုံးသမားဖြစ်သည်။
လက်ရှိတွင် အမေရိကန်မေဂျာလိဂ်အသင်း အင်တာမိုင်ယာမီတွင် တိုက်စစ်မှူးအဖြစ် ကစားသည်။
နာမည်ပြောင် El Pistolero" ("သေနတ်သမား") ဟုခေါ်တွင်ခြင်းခံရသည် သူသည် သူ့မျိုးဆက်၏အကောင်းဆုံးကစားသမားများထဲမှတစ်ဦးအဖြစ် သတ်မှတ်ခံထားရသည်။
သူသည် ဥရောပရွှေဖိနပ် နှစ်ဆု၊ Eredivisie ရွှေဖိနပ် ၊ ပရီးမီးယားလိဂ်ရွှေဖိနပ် နှင့် ပီချီချီဆုတို့ကို ဆွတ်ခူးနိုင်ခဲ့သည်။
သူသည် ကလပ်အသင်းနှင့် နိုင်ငံအတွက် ကစားသမားဘ၀ ဂိုး 500 ကျော် သွင်းယူထားသည်။
နိုင်ငံတကာအဆင့်တွင်၊ ဆွာရက်ဇ်သည် ဥရုဂွေး၏ ထာဝရဂိုးသွင်းအများဆုံးသူ ဖြစ်ပြီး ယခင်က CONMEBOL ဖီဖာကမ္ဘာ့ဖလားခြေစစ်ပွဲများတွင် ဂိုးသွင်းအများဆုံးကစားသမားလည်းဖြစ်ခဲ့သည်။
အခုအခါ အသင်းဖော်မက်ဆီက ထိုစံချိန်ကို ရယူခဲ့ပြီဖြစ်သည်။
၎င်းသည် ဖီဖာကမ္ဘာ့ဖလား လေးကြိမ်နှင့် ကိုပါအမေရိကဖလား လေးကြိမ်အပြင် ၂၀၁၂ နွေရာသီ အိုလံပစ် နှင့် 2013 ဖီဖာကွန်ဖက်ဒရေးရှင်း ဖလား တို့တွင် ၎င်း၏ နိုင်ငံကိုယ်စားပြု ပါဝင်ခဲ့သည်။
2010 World Cup All-Star Team တွင် ပါဝင်ခဲ့ပြီး 2011 Copa América တွင်လည်း အကောင်းဆုံး ကစားသမား ဆုကို ဆွတ်ခူးခဲ့သည်။
ဆွာရက်ဇ်သည် သမိုင်းတလျှောက် အကောင်းဆုံး တိုက်စစ်မှူးများထဲမှ တစ်ယောက်ဖြစ်သည်။
ကိုးကား ကဏ္ဍ:၁၉၈၇ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဥရုဂွေး ဘောလုံးသမားများ။
Sir Edmund Ronald Leach အက်ဒ်မန်ဒ် ရော်နယ် လိခ်ျ FRAI FBA (နိုဝင်ဘာ ၇ ၊ ၁၉၁၀– ဇန်နဝါရီ ၆၊ ၁၉၈၉) သည် ဗြိတိသျှ လူမှုရေး မနုဿဗေဒ ပညာရှင် နှင့် ပညာရှင် တစ်ဦး ဖြစ်သည်။
သူသည် ဘုရင့်ကောလိပ်၊ ကိန်းဘရစ်ခ်ျ(King's College, Cambridge) ၌ 1966 မှ 1979 ခုနှစ်အထိ အမှုထမ်း ခဲ့သည်။
၁၉၇၁ ခုနှစ်မှ ၁၉၇၅ ခုနှစ်အထိ Royal Anthropological Institute ၏ ဥက္ကဋ္ဌလည်း ဖြစ်သည်။
အစောပိုင်းနှစ်များ မိသားစုဘဝ Leach သည် Sidmouth ၊ Devon တွင်မွေးဖွားခဲ့ပြီး၊ မွေးချင်း၃ယောက်တွင်အငယ်ဆုံးဖြစ်ပြီး William Edmund Leach နှင့် Mildred Brierley ၏သားဖြစ်သည်။
သူ၏ဖခင်သည် အာဂျင်တီးနား မြောက်ပိုင်းတွင် သကြားကြံစိုက်ပျိုးရေးခြံတခြံ ပိုင်ဆိုင်ပြီး မန်နေဂျာအဖြစ် ထိုခြံ၌ပင် အလုပ်လုပ်သည်။
၁၉၄၀ ခုနှစ်တွင် Leach သည် ထိုအချိန်က ပန်းချီဆရာ Celia Joyce နှင့် လက်ထပ်ခဲ့ပြီး နောက်ပိုင်းတွင် ကဗျာနှင့် ဝတ္ထုနှစ်အုပ်ကို ထုတ်ဝေခဲ့သည်။
၁၉၄၁ ခုနှစ်တွင် သမီးတစ်ယောက်နှင့် ၁၉၄၆ ခုနှစ်တွင် သားတစ်ယောက်ထွန်းကားခဲ့သည်။
ပညာရေးနှင့် အသက်မွေးဝမ်းကျောင်း Leach သည် Marlborough College နှင့် Clare College, Cambridge တွင် ပညာသင်ကြားခဲ့ပြီး 1932 ခုနှစ်တွင် အင်ဂျင်နီယာဘွဲ့ဖြင့် BA ဘွဲ့ရခဲ့သည်။
Cambridge တက္ကသိုလ်မှ ထွက်ခွာပြီးနောက် Leach သည် တရုတ်နိုင်ငံရှိ Butterfield and Swire နှင့် 1933 ခုနှစ်တွင် လေးနှစ်စာချုပ်ချုပ်ဆိုခဲ့ပြီး ဟောင်ကောင် ၊ ရှန်ဟိုင်း ၊ ချုံကင်း ၊ ချင်းတောင်မြို့ နှင့် ပေကျင်းမြို့တွင် တာဝန်ထမ်းဆောင်ခဲ့သည်။
စာချုပ်သက်တမ်းကုန်ပြီးနောက်တွင် စီးပွားရေးအငွေ့အသက်ကို မကြိုက်တော့သလို ရုံးခန်းထိုင်ခုံပေါ်တွင် ဘယ်တော့မှ မထိုင်လိုတော့ကြောင်း သဘောပေါက်သွားခဲ့သည်။
ရုရှား ဆိုက်ဘေးရီးယားမှတဆင့်မီးရထားဖြင့် အင်္ဂလန်သို့ ပြန်လာရန် ရည်ရွယ်ခဲ့သော်လည်း ရုရှား၏ နိုင်ငံရေး မတည်ငြိမ်မှုများကြောင့် မပြန်ဖြစ်ခဲ့ပါ၊ ပေကျင်းတွင်ရှိစဉ်၊ Leach သည် စိတ်ရောဂါအထူးကု၊ မော်မွန်သာသနာပြုဟောင်း Kilton Stewart ၏ဖိတ်ကြားမှုဖြင့် Formosa (ယခု ထိုင်ဝမ်) ကမ်းလွန်ရှိ Botel Tobagoသို့ရောက်လာခဲ့သည်။
Leach သည် Formosa ကမ်းလွန် Botel Tobago ရှိ Yami အရပ်တွင် လပေါင်းများစွာ နေထိုင်ခဲ့ပြီး ဒေသတွင်း လှေဒီဇိုင်းနှင့်ပတ်သက်သော မနုဿဗေဒ လူမျိုးစု မှတ်တမ်း များကို ကောက်ယူပြုစုခဲ့သည်။
ဤမှတ်တမ်းများသည် 1937 ခုနှစ် မနုဿဗေဒဂျာနယ် Man တွင် ဆောင်းပါးတစ်ပုဒ်ကို ဖြစ်ပေါ်စေခဲ့သည်။
ထို့နောက် သူသည် အင်္ဂလန်သို့ ပြန်လာကာ လန်ဒန်စီးပွားရေးတက္ကသိုလ် တွင် ရေမွန်ဖရသ် နှင့် လူမှုရေးမနုဿဗေဒဘာသာရပ်ကို လေ့လာခဲ့သည်။
ရေမွန်ဖရသ် ကဘရနစ်စလော မာလင်နိုစကီး နှင့် မိတ်ဆက်ပေးခဲ့သည်။
သူသည် မာလင်နိုစကီး ၏ "famous seminar" ၏တက်ကြွသောကျောင်းသားတစ်ဦးဖြစ်ခဲ့သည်။
၁၉၃၉ ခုနှစ်တွင် မြန်မာနိုင်ငံ ကချင်တောင်တန်းများကို လေ့လာရေး သွားရန်စီစဉ်ခဲ့သော်လည်း ဒုတိယကမ္ဘာစစ် ကြောင့် အဆင်မပြေခဲ့ပါ။
၎င်းနောက် ၁၉၃၉ ဆောင်းဦးချိန် မှ ၁၉၄၅ ခုနှစ် နွေရာသီအထိ ဗမာ့ မျိုးချစ်တပ်မတော် သို့ ဝင်ရောက်ခဲ့ပြီး ဗိုလ်မှူးအဆင့်ထိရောက်ရှိခဲ့သည်။
Leach သည် မြန်မာပြည်မြောက်ပိုင်းတွင် နေထိုင်စဉ်အတွင်း ဗမာပြည်မြောက်ပိုင်းနှင့် တောင်ပေါ်သားမျိုးနွယ်စုများအကြောင်း လေ့လာခဲ့ပြီး အထူးတတ်မြောက်နားလည်ခဲ့သည်။
အထူးသဖြင့် သူက ကချင်လူမျိုးများနှင့် အလွန်ရင်းနှီးပြီး ကချင်တပ်များတွင် ယာယီတပ်မှူးအဖြစ် တာဝန် ထမ်းဆောင်ခဲ့သေးသည်။
၁၉၄၅ ခုနှစ်တွင် ကချင် မနုဿဗေဒဆိုင်ရာကျမ်းတစ်စောင်ဖြစ်သော Jinghpaw Kinship Terminology: An Experiment in Ethnographic Algebra" ကို ပြုစုထုတ်ဝေခဲ့သည် ၁၉၄၆ ခုနှစ်တွင် တပ်မတော်မှ ထွက်ခွာပြီးနောက် Raymond Firth ၏ ကြီးကြပ်မှုဖြင့် သူ၏ ပါရဂူဘွဲ့ယူစာတမ်း ကို အပြီးသတ်ရန် လန်ဒန်စီးပွားရေးတက္ကသိုလ် သို့ ပြန်လည်ရောက်ရှိခဲ့သည်။
၁၉၄၇ ခုနှစ် နွေဦးပေါက်တွင် သူသည် မနုဿဗေဒတွင် ပါရဂူဘွဲ့PhD ရရှိခဲ့သည်။
စာမျက်နှာ 732 ပါသော ၎င်း၏ စာတမ်းသည် မြန်မာနိုင်ငံရှိ ၎င်း၏အချိန်ကို အခြေခံကာရေးသားထားပြီး ကျမ်းအမည်မှာ Cultural change, with special reference to the hill tribes of Burma and Assam ဖြစ်သည်။
ထိုနှစ်နှောင်းပိုင်းတွင် Sir Charles Arden Clark ၏တောင်းဆိုချက်အရ Sarawak ၏ဘုရင်ခံ (ထိုစဉ်ကဗြိတိသျှကိုလိုနီအုပ်ချုပ်မှုအောက်တွင်) နှင့် British Colonial Social Science Research Council မှ Leach အား ဒေသတွင်းစစ်တမ်းကောက်ယူရန် ဖိတ်ကြားခဲ့သည်။
ထိုမှထွက်ပေါ်လာသော ၁၉၄၈ခုနှစ် အစီရင်ခံစာ (အစီရင်ခံစာအမည်-Sarawak ရှိလူမှုသိပ္ပံသုတေသန ) သည်နောင်လာနောက်သား များအတွက်ကိုးကားညွှန်းဆိုစရာဖြစ်ခဲ့သည်။
Leach သည် ဤနယ်ပယ်တွင်နောက်ထပ် စာစောင်ငါးစောင်ကို ထုတ်ခဲ့သည်။
ဘော်နီယိုတွင် ကွင်းဆင်းလေ့လာရာမှ ပြန်လာသောအခါ Leach သည် လန်ဒန်စီးပွားရေးတက္ကသိုလ် တွင် ကထိကဖြစ်လာခဲ့သည်။
1951 ခုနှစ်တွင် Leach သည် Curl Essay Prize ကို ရရှိခဲ့ပြီး ဆွေမျိုးသားချင်း သီအိုရီနှင့် ပတ်သက်သည့် အရေးကြီးသော သီအိုရီများကို ဖော်ထုတ်ခဲ့သည်။
ကချင်လူမျိုးများ၏ ဆွေမျိုးသားချင်း သဘောသဘာဝများကို အခြေခံ၍ Structural Implications of Matrilateral Cross-Cousin Marriage ကိုရေးသားခဲ့သည်။
1953 ခုနှစ်တွင် Cambridge University (ကိန်းဘရစ်ချ် တက္ကသိုလ်) တွင် ကထိကဖြစ်လာခဲ့ပြီး 1957တွင် Reader သို့ ရာထူးတိုးခဲ့သည်။
1972 ခုနှစ်တွင်သူသည် Personal Chair Professor ရာထူး ကိုရရှိခဲ့သည်။
ဘုရင့်ကောလိပ်၊ ကိန်းဘရစ်ခ်ျ 1966 တွင် ကျောင်းဆရာ အဖြစ်ရွေးချယ်ခံရပြီး 1979 ခုနှစ်တွင်အငြိမ်းစား; တော်ဝင်မနုဿဗေဒအင်စတီကျု ဥက္ကဋ္ဌ (၁၉၇၁-၁၉၇၅)၊ ဗြိတိသျှအကယ်ဒမီ ၏ ဖော် (၁၉၇၂) မှ ၁၉၇၅ တွင် သူရဲကောင်း ဖြစ်ခဲ့သည်။
ပညာရပ်ဆိုင်ရာအကျိုးပြုခဲ့မှုများ Leach သည် ဗြိတိန် structural-functionalism နှင့် ပြင်သစ် Structuralism အကြား ကွာဟချက်ကို ချဲ့ထွင်ခဲ့သည်။
Leach ၏ ပထမဆုံးစာအုပ်မှာ Political Systems of Highland Burma (1954)၊ ဖြစ်ပြီး မြန်မာနိုင်ငံ ကချင်တောင်တန်းဒေသရှိ လူမျိုးစုများ၏ လူမှုဖွဲ့စည်းပုံနှင့် ယဉ်ကျေးမှုများကိုလေ့လာတင်ပြကာ၊ ရှိနှင့်ပြီးသော အစဉ်လာ လူမှုဖွဲ့စည်းပုံနှင့် ယဉ်ကျေးမှုပြောင်းလဲမှုဆိုင်ရာ သီအိုရီများ၏ခိုင်မာမှန်ကန်နိုင်စွမ်းကို စိန်ခေါ်ခဲ့သည်။
သူ၏ဒုတိယမြောက်စာအုပ် Pul Eliya (1961)မှာ သီဟိုဠ်ကျွန်းရှိ ရွာတစ်ရွာဖြစ်သည့် Pul Eliya တွင် ရှိသော ဆွေမျိုးစပ်ခြင်းသီအိုရီများကို စံပြစနစ်များအဖြစ် တင်ပြထားသောစာအုပ်ဖြစ်သည်။
Curl Essay Prize ဆုကိုရရှိခဲ့သည့် သူ၏ ၁၉၅၁ ဆောင်းပါးတွင် Leach သည် Levi-Strauss ၏အတွေးအမြင်များကို သဘောမတူကြောင်းပထမဆုံးကိုးကားဝေဖန်ထောက်ပြခဲ့သည်။
Leach သည် Levi-Strauss ၏ကျမ်းများကို သဘောမတူသောအမြင်ဖြင့် ဆန်းစစ်ထောက်ပြပြီး ဗြိတိန်လူမှုမနုဿဗေဒပညာရပ်အတွက်မိတ်ဆက်ခဲ့သည်။
ကျမ်း Social And Economic Organization of the Rowanduz Kurds (Berg Publishers, 1940) Political Systems of Highland Burma: A Study of Kachin Social Structure (Harvard University Press, 1954) ed. Aspects of Caste in South India, Ceylon and North-West Pakistan (Cambridge University Press, 1960; revised edition 1971) Rethinking Anthropology (Robert Cunningham and Sons Ltd., 1961) Pul Eliya: A Village in Ceylon: A Study of Land Tenure and Kinship (Cambridge University Press, 1961) Dialectic in Practical Religion (Cambridge University Press, 1968) ed. Structural Study of Myth and Totemism (Routledge, 1968) A Runaway World? (London: BBC, 1968) Genesis as Myth and Other Essays (Jonathan Cape, 1969) Lévi-Strauss (Fontana Books, 1970; new edition 1985) Claude Lévi-Strauss (Viking Press, 1970; revised edition in 1974; 2nd revised edition 1996) Culture and Communication: The Logic by which Symbols Are Connected. An Introduction to the Use of Structuralist Analysis in Social Anthropology (Cambridge University Press, 1976) Custom, Law and Terrorist Violence (Edinburgh University Press, 1977) ed. The Kula: New Perspectives on Massim Exchange with Jerry W. Leach (Cambridge University Press, 1983) Social Anthropology (Oxford University Press, 1982) Structuralist Interpretations of Biblical Myth (Cambridge University Press, 1983) The Essential Edmund Leach (Anthropology & Society & Culture & Human Nature) ed. by Stephen Hugh-Jones and James Laidlaw (Yale University Press, 2001, 2 vols.) ed. Elites in South Asia with S. N. Mukherjee (Cambridge University Press, 2009) စာပေ Tambiah, Stanley J., Edmund Leach: Anthropological Life (2002)။
Cambridge တက္ကသိုလ်စာနယ်ဇင်း။
"Leach၊ Edmund Ronald" ခေတ်ပြိုင်စာရေးဆရာများ Vol. 127၊ Gale Research Inc. 1989။
"Leach၊ Sir Edmund Ronald" အမျိုးသားအတ္ထုပ္ပတ္တိ 1986-1990 အဘိဓာန်။
Oxford University Press 1996။
"Leach၊ Edmund Ronald" မနုဿဗေဒပညာရှင်များ၏ နိုင်ငံတကာ အဘိဓာန်။
Garland ထုတ်ဝေခြင်း 1991။
Leach၊ Edmund R. British Social Anthropology သမိုင်းတွင် ဖော်ပြမထားသော အရိပ်အယောင်များ။
မနုဿဗေဒ၏ နှစ်ပတ်လည်သုံးသပ်ချက်၊ Vol. ၁၃။
ကိုးကား ပြင်ပလင့်များ Minnesota State University ဝဘ်ဆိုဒ်ရှိ အတ္ထုပ္ပတ္တိ 1982 ခုနှစ်တွင် Frank Kermode မှ Edmund Leach ၏အင်တာဗျူး (ရုပ်ရှင်) Tambiah ၏ အခန်း ၁၊ Stanley (2002) "Edmund Leach: Anthropological Life" Cambridge University Press, Cambridge တွင် 5 မေလ 2010 King's College, Cambridge Repository- Edmund Ronald Leach ၏ စာတမ်းများ မေလ 5 ရက် 2010 The Reith Lectures - Edmund Leach: A Runaway World: 1967 ကဏ္ဍ:၁၉၈၉ ကွယ်လွန်သူများ ကဏ္ဍ:၁၉၁၀ မွေးဖွားသူများ ကဏ္ဍ:Webarchive template wayback links။
ကာရာကော်လ် တီလီဗီဆီယွန် () Valorem အုပ်စုပိုင် ကိုလံဘီယာ ရုပ်မြင်သံကြား ကွန်ရက်တစ်ခု ဖြစ်သည်။
Canal RCN နှင့် Canal 1 တို့နှင့်အတူ ကိုလံဘီယာနိုင်ငံရှိ ထိပ်တန်းပုဂ္ဂလိက တီဗီကွန်ရက်များထဲမှ တစ်ခုဖြစ်သည်။
အဆိုပါကွန်ရက်သည် ပရိုဂရမ်ပေါင်း ငါးထောင်ကျော်ကို ဖြန့်ဝေပြီး နိုင်ငံပေါင်း ရှစ်ဆယ်ကျော်တွင် ထုတ်လွှင့်လျက်ရှိသည်။
ကိုးကား ပြင်ပလင့်ခ် တရားဝင် ဝက်ဘ်ဆိုဒ် ကဏ္ဍ:ကိုလံဘီယာနိုင်ငံ ကဏ္ဍ:ရုပ်မြင်သံကြား။
thumb|ဘန်ကောက်မြို့ရှိ ထိုင်းနိုင်ငံဆိုင်ရာ မြန်မာသံရုံး မြန်မာ-ထိုင်း ဆက်ဆံရေး သည် မြန်မာနိုင်ငံနှင့် ထိုင်းနိုင်ငံ နှစ်နိုင်ငံအကြား သမိုင်းတလျောက်နှင့် လတ်တလော ဆက်ဆံရေးများကို ရည်ညွှန်းသည်။
မြန်မာနိုင်ငံသည် ထိုင်းနိုင်ငံ ဘန်ကောက်မြို့တွင် သံရုံးဖွင့်လှစ်ထားပြီး ထိုင်းနိုင်ငံသည် မြန်မာနိုင်ငံ ရန်ကုန်မြို့တွင် သံရုံး ဖွင့်လှစ်ထားသည်။
Burmese embassy in Bangkok Thai embassy in Burma မြန်မာနှင့် ထိုင်း ဆက်ဆံရေးသည် စီးပွားရေးနှင့် ကုန်သွယ်ရေးများတွင် အဓိကဖြစ်သည်။
နိုင်ငံ နှိုင်းယှဉ်ချက် +တရားဝင် အမည်ပြည်ထောင်စု သမ္မတ မြန်မာနိုင်ငံတော်ထိုင်းဘုရင့်နိုင်ငံယေဘုယျအမည်မြန်မာနိုင်ငံထိုင်းနိုင်ငံအလံနိုင်ငံတော် တံဆိပ်190x190px150x150px ကမ္ဘာမကျေဖလင်း ချတ်လူဦးရေ၅၄,၂၀၅,၀၀၀၇၀,၁၇၁,၀၀၀ဧရိယာလူဦးရေ သိပ်သည်းမှု81/km2 (365.2/sq mi)126/km2 (261.6/sq mi)အချိန်ဇုန်များ၆၇မြို့တော် နှင့် အကြီးဆုံးမြို့နေပြည်တော်မြို့ – 723,000 (1,160,242 Metro)ဘန်ကောက်မြို့ – 8,305,218 (10,696,258 Metro)အစိုးရတစ်ပြည်ထောင် ပါလီမန် သမ္မတစနစ်တစ်ပြည်ထောင် ပါလီမန် စည်းမျဉ်းခံဘုရင်စနစ်ပထမဆုံးခေါင်းဆောင်စဝ်ရွှေသိုက်Phraya Manopakorn Nititadaလက်ရှိ ခေါင်းဆောင်မင်းအောင်လှိုင်ဆေထာ ထဝီဆင်ရုံးသုံးဘာသာစကားမြန်မာထိုင်းအဓိက ကိုးကွယ်မှုတိုင်းရင်းသားလူမျိုးများ ၆၈% ဗမာ ၉% ရှမ်း ၇% ကရင် ၄% ရခိုင် ၃% တရုတ် ၂% အိန္ဒိယ ၂% မွန် ၅% အခြား ၈၀% ထိုင်း ၃၇% ထိုင်း (အလယ်ထိုင်း) ၂၅% ထိုင်းလာအို (အရှေ့မြောက်ပိုင်းထိုင်း) ၈% လန်န (မြောက်ပိုင်းထိုင်း) ၈% ဒန်ဘရို (တောင်ပိုင်းထိုင်း) ၂% (အနောက်ပိုင်းထိုင်း) ၁၂% ထိုင်းတရုတ်လူမျိုး ၄% ခမာ ၄% မလေးဂျီဒီပီ $74.861 billion$548.890 billion $၁,၃၈၁$၇,၈၁၂ဂျီဒီပီ $277.767 billion$1.644 trillion $၅,၁၂၄$၂၃,၄၀၁HDI ၀.၅၈၅၀.၈၀၀Gini ၃၀.၇၃၅.၀ စစ်ရေးသမိုင်းကြောင်း မြန်မာ-ယိုးဒယား စစ်ပွဲ (၁၅၄၇-၁၅၄၉) ၁၅၄၈ ခုနှစ်တွင် စတင်ဖြစ်ပွားသော မြန်မာ-ယိုးဒယား စစ်သည် မြန်မာ ပဲခူးဘုရင်နှင့် ယိုးဒယား အယုဒ္ဓယ တို့အကြား နှစ်ရှည်စစ်ပွဲများစွာ၏ ပထမဆုံး စစ်ပွဲ ဖြစ်သည်။
တောင်ငူဘုရင် တပင်ရွှေထီးသည် ဘုရားသုံးဆူကို ဖြတ်၍ ယိုးဒယားနိုင်ငံကို ကျူးကျော်ရာမှ စစ်စတင်ဖြစ်ပွားသည်။
စစ်ပွဲတွင် ပေါ်တူဂီ ကြေးစားစစ်သားများ ပါဝင်ခဲ့ခြင်းကြောင့် ထင်ရှားသည်။
မိဖုရား သူရိယောဒယ သည် တိုက်ဆင်ပေါ်တွင် ကျဆုံးခဲ့ခြင်းကြောင့်လည်း ထိုင်းနိုင်ငံ၏ သမိုင်းတွင် အထင်ရှားဆုံး စစ်ပွဲလည်း ဖြစ်သည်။
မြန်မာ-ယိုးဒယား စစ်ပွဲ (၁၅၉၄-၁၆၀၅) မြန်မာ-ယိုးဒယား စစ်ပွဲ (၁၅၉၄-၁၆၀၅) သည် ယိုးဒယားတို့ မြန်မာအား သိမ်းပိုက်လက်စားချေရန် ကြိုးပမ်းရာမှ စတင်ဖြစ်ပွားသည်။
ယိုးဒယား ဘုရင် နရဲစွမ် သည် မြန်မာအား သိမ်းပိုက်ရန် စီစဉ်ခဲ့ပြီး တနင်္သာရီနှင့် မြိတ်တို့ကို သိမ်းပိုက်နိုင်ခဲ့ကာ တောင်ငူသို့ ချီတက်ခဲ့သည်။
မြန်မာ-ယိုးဒယား စစ်ပွဲ (ကုန်းဘာင်မင်းဆက်ခေတ်)။
ခေတ်ပေါ် နိုင်ငံရေးသမိုင်းကြောင်း လက်ရှိ နိုင်ငံရေးဆိုင်ရာ ဆက်ဆံရေး ၂၀၁၈ ခုနှစ်တွင် ဗိုလ်ချုပ်မှူးကြီး မင်းအောင်လှိုင်သည် ထိုင်းနိုင်ငံ ဘုရင် မဟာဝဇိရာလင်္ကရဏ၏ အဆိုပြုချက်ဖြင့် ဆင်ဖြူတော်ဝင်သူရဲကောင်းဘွဲ့တံဆိပ်ကို လက်ခံရရှိခဲ့သည်။
ထိုင်းနိုင်ငံနှင့် မြန်မာနိုင်ငံ ၂၀၂၁ ဆူပူအုံကြွမှု ထိုင်းနိုင်ငံနှင့် မြန်မာနိုင်ငံ နှစ်နိုင်ငံလုံးတွင် စစ်အာဏာသိမ်းမှုများကြောင့် ၂၀၂၀-၂၁ ထိုင်းနိုင်ငံ ဆန္ဒပြမှုများနှင့် ၂၀၂၁ မြန်မာနိုင်ငံ ဆန္ဒပြမှုများ ဖြစ်ပွားခဲ့သည်။
သို့သော် ထိုင်းဆန္ဒပြသူများအနေဖြင့် ငြိမ်းချမ်းစွာ ပြသနိုင်ခဲ့သော်လည်း၊ မြန်မာဆန္ဒပြသူများသည် ဖိနှိပ်နှိမ်နင်းမှုများ တွေ့ကြုံခဲ့ရသည်။
ထိုင်းဗိုလ်ချုပ်ကြီးဟောင်း ဦးဆောင်သော ထိုင်းအစိုးရသည် မြန်မာနိုင်ငံတွင်း တပ်မတော်က အာဏာထိန်းသိမ်းနိုင်ရန် ကူညီပေးခဲ့သည်ဟု စွပ်စွဲပြောဆိုခဲ့ကြသည်။
တချိန်တည်းမှာပင် မြန်မာနိုင်ငံမှ ထိုင်းနိုင်ငံတွင်းသို့ ထွက်ပြေးခိုလှုံမှုများစွာ ရှိခဲ့ကာ နယ်စပ်ပြဿနာများနှင့် ကိုဗစ်-၁၉ ဖြစ်ပွားမှုအတွက် ပူပန်မှုများ ရှိခဲ့ကြသည်။
အထူးသဖြင့် အာဆီယံနှင့် ပတ်သက်သည့် ထိုင်းနိုင်ငံ၏ သံတမန်ရေးရာ ရွေးချယ်မှုများတွင် ထိုင်းဝန်ကြီးချုပ်ဟောင်း ပရာယွတ်ချန်အိုချာသည် စစ်အစိုးရ၏ အဓိကမဟာမိတ်ဖြစ်သည်။
၂၀၂၂ ခုနှစ် ဇွန်လ ၃၀ ရက်နေ့တွင် မြန်မာလေတပ်သည် ထိုင်းလေပိုင်နက်ကို ကျူးကျော်သည်ဟု စွပ်စွဲခံရသောအခါ ထိုင်းကာကွယ်ရေးသံမှူးကို ခေါ်ယူခဲ့သည်။
နောက်ပိုင်းတွင် ပရာယွတ်က ယင်းဖြစ်ရပ်သည် ကြီးကြီးမားမားကိစ္စမဟုတ်ကြောင်း ပြောကြားခဲ့သည်။
၂၀၂၃ ခုနှစ် ထိုင်းအထွေထွေရွေးကောက်ပွဲအပြီးတွင် ဝန်ကြီးချုပ်သစ် ဆေထာ ထဝီဆင် သည် တပ်မတော်၏ တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ်ကို ထောက်ခံကြောင်း ပြသခဲ့ပြီး မြန်မာနိုင်ငံရှိ အစုအဖွဲ့များအားလုံးကို တည်ငြိမ်အေးချမ်းရေးအတွက် ငြိမ်းချမ်းရေး လမ်းကြောင်းပေါ်၌ ဆက်လက်ရှိနေစေရန် တိုက်တွန်းခဲ့သည်။
အဓိက ဖြစ်ရပ်များ ၂၀၂၅ ဩဂုတ် ၂၆ ရက်နေ့တွင် ထိုင်းနိုင်ငံသည် နယ်စပ်ရှိ ဒုက္ခသည်စခန်းများတွင် နေထိုင်နေကြသော မြန်မာဒုက္ခသည်များကို တရားဝင်အလုပ်လုပ်ခွင့်များ ပေးအပ်တော့မည်ဖြစ်ကြောင်း ကြေညာခဲ့သည်။
ထိုင်းနိုင်ငံတွင် နှစ်ရှည်လများ နေထိုင်နေကြသော မြန်မာစစ်ဘေးဒုက္ခသည်များကို တရားဝင်အလုပ်လုပ်ကိုင်ခွင့်ပြုမည့် ထိုင်းအစိုးရ၏ ဆုံးဖြတ်ချက်သစ်ကို ကုလသမဂ္ဂ ဒုက္ခသည်များဆိုင်ရာအေဂျင်စီ (UNHCR) က ၂၀၂၅ ဩဂုတ် ၂၆ ရက်နေ့တွင် ကြိုဆိုကြောင်း ထုတ်ပြန်ခဲ့သည်။
နှစ်နိုင်ငံကြား သံတမန် အဆက်အသွယ် +ထိုင်းနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသော ပြည်ထောင်စုသမ္မတမြန်မာနိုင်ငံတော် သံအမတ်ကြီးများသံအမတ်ကြီးတာဝန်ထမ်းဆောင်သည့်ကာလရက်ပေါင်းခန့်အပ်သူရင်းမြစ်၁။
ဦးချစ်ဆွေ၁၈ ဇွန် ၂၀၂၂ - ၃၁ ဇန်နဝါရီ ၂၀၂၅ဗိုလ်ချုပ်မှူးကြီး မင်းအောင်လှိုင်၂။
ဦးဇော်ဇော်စိုး၂၅ မတ် ၂၀၂၅ - လက်ရှိ ကိုးကား ဆက်လက်ဖတ်ရှုရန် International Boundary Study No. 63 – February 1, 1966 Burma – Thailand Boundary ထိုင်း မြန်မာ။
အောင်းဇိုင် () သည် ပိုးသားဘောင်းဘီရှည်ဖြင့် ရှည်လျားသော အင်္ကျီအကွဲများ ပါဝင်သော ခေတ်မီသော ဗီယက်နမ်အမျိုးသား ဝတ်စုံတစ်ခုဖြစ်သည်။
အမျိုးသားရော အမျိုးသမီးပါ ဝတ်စုံအဖြစ် ဝတ်လို့ရပါတယ်။
thumb|အောင်းဇိုင် ကိုးကား ပြင်ပလင့်များ History of the Vietnamese Long Dress The Evolution of the Ao Dai Through Many Eras, Gia Long Alumni Association of Seattle, 2000 Vietnam: Mini-Skirts & Ao-Dais. A video that shows what the women of Saigon wore in 1968 ကဏ္ဍ:ဗီယက်နမ် ယဉ်ကျေးမှု။
သည် ကျိုတိုမြို့၊ ရှိမိုဂယောရပ်ကွက်၊ ခန်ခိဂျိချောတွင် တည်ရှိသည့် မီးရထားဘူတာတစ်ခုဖြစ်သည်။
ဤဘူတာကို ၂၀၁၉ ခုနှစ်၊ မတ်လ ၁၆ ရက်နေ့တွင် ဖွင့်လှစ်ခဲ့ပြီး West Japan Railway Company (JR West) က စီမံခန့်ခွဲလျက်ရှိသည်။
မီးရထားဘူတာအမှတ် JR-E02 ဖြစ်သည်။
ဤမီးရထားဘူတာသည် ဆဂနိုလမ်းကြောင်း (ဆန်အင်းလမ်းမ) ပေါ်တွင် တည်ရှိသည်။
သမိုင်းကြောင်း အုမဲခိုဂျိရေနွေးငွေ့သုံးမီးရထားပြတိုက်နှင့် ကျိုတိုငါးပြတိုက်တို့ကို ၂၀၁၄ ခုနှစ်၊ မတ်လ ၁၄ ရက်နေ့တွင် ဖွင့်လှစ်ခဲ့သည်။
၎င်းတို့သည် အုမဲခိုဂျိပန်းခြံအတွင်းတွင် တည်ရှိကြသည်။
အုမဲခိုဂျိရေနွေးငွေ့သုံးမီးရထားပြတိုက်ကို ၂၀၁၆ ခုနှစ်၊ ဧပြီလ ၂၉ ရက်နေ့တွင် ထပ်မံတိုးချဲ့ကာ ကျိုတိုငါးပြတိုက်ကိုပါ ဖွင့်လှစ်ခဲ့သည်။
ထို့အတွက်ကြောင့် လာရောက်လည်ပတ်သူများသည် များပြားလာခဲ့သည်။
သို့သော်လည်း ထိုနေရာများသည် ကျိုတိုဘူတာမှ ၁.၇ ကီလိုမီတာအကွာတွင် တည်ရှိကြသည်။
၂၀၁၄ ခုနှစ်၊ မေလတွင် ကျိုတိုစက်မှုနှင့် ကုန်သည်များအသင်းသည် ဒေသတွင်းစီးပွားရေးနှင့် ခရီးသွားများအဆင်ပြေစေရန်အတွက် ကျိုတိုဘူတာနှင့် တမ်ဘဂုချိဘူတာအကြားတွင် ဘူတာအသစ်တစ်ခုဆောက်လုပ်ရန်အတွက် အကြံပြုခဲ့သည်။
ထိုနှစ် ဩဂုတ်လတွင် ကျိုတိုအစိုးရသည် ၎င်းအကြံပြုချက်ကို အကောင်အထည်ဖော်ရန် ဆုံးဖြတ်ခဲ့သည်။
၂၀၁၅ ခုနှစ်၊ ဖေဖော်ဝါရီလ ၂ ရက်နေ့တွင် JR West နှင့် ကျိုတိုအစိုးရတို့သည် အပြန်အလှန်သဘောတူညီမှုစာချုပ်တွင် လက်မှတ်ရေးထိုးခဲ့ကြသည်။
ဘူတာဆောက်လုပ်မှုကုန်ကျစရိတ်သည် ဂျပန်ယန်းငွေ ၄.၉ ဘီလီယံရှိခဲ့သည်။
ကုန်ကျငွေ၏ ၁.၉ ဘီလီယံကို JR West က ကုန်ကျခံပြီး ကျိုတိုအစိုးရက ၁.၅ ဘီလီယံ ကုန်ကျခံခဲ့သည်။
ကျန်ရှိသည့် ၁.၅ ဘီလီယ့ကို နိုင်ငံတော်လက်အောက်ခံကုမ္ပဏီများမှ အကုန်အကျခံခဲ့သည်။
အချိန်မှတ်တမ်း ၂၀၁၅ ခုနှစ်၊ ဖေဖော်ဝါရီလ ၂ ရက်နေ့ - JR West နှင့် မြို့နယ်အစိုးရတို့အကြားတွင် အပြန်အလှန်နားလည်မှုစာချုပ်ရေးထိုးသည် ၂၀၁၆ ခုနှစ် ဩဂုတ်လ ၁၂ ရက်နေ့ - JR West သည် ဘူတာရုံအသစ်အတွက် ဒီဇိုင်းများကို ကြေညာခဲ့သည်။
၂၀၁၆ ခုနှစ် စက်တင်ဘာလ ၁၉ ရက် - ပန္နက်ချအခမ်းအနားကို ကျင်းပသည်။
စက်တင်ဘာလ ၃၀ ရက်နေ့ ~ ၂၀၁၇ ခုနှစ် အောက်တိုဘာလ ၁ ရက်နေ့ - မီးရထားလမ်းလုပ်ငန်းများ လုပ်ဆောင်သည်။
嵯峨野線（山陰線）高架橋架替工事に伴う列車の運休および道路の通行止めについて嵯峨野線（山陰線）高架橋架替工事に伴う列車の運休について မတ်လ ၂၆ ~ ၂၀၁၈ ခုနှစ်၊ ဧပြီလ ၂၇ ရက်နေ့ - မီးရထားဘူတာ၏ အမည်အတွက် ပြည်သူများထံမှ မဲကောက်ယူသည်။
၂၀၁၈ ခုနှစ်၊ ဇူလိုင်လ ၂၀ ရက်နေ့ - မီးရထားဘူတာ၏ အဆုံးသတ်အမည်အဖြစ် အုမဲခိုဂျိ - ခယောတိုနိရှိဘူတာ ဟူသည့် အမည်ကို သတ်မှတ်ခဲ့သည်။
ဆောက်လုပ်မှုလုပ်ငန်းများ ဆောင်ရွက်နေစဉ် အမည်မှာ "JR နနဂျောဘူတာ" ဖြစ်သည်။
၂၀၁၉ ခုနှစ်၊ မတ်လ ၁၆ ရက်နေ့ - ဘူတာရုံကို ဖွင့်လှစ်ခဲ့သည်။
အမည်နာမ ၂၀၁၈ ခုနှစ်၊ ဇူလိုင်လ ၂၀ ရက်နေ့တွင် ဘူတာ၏ အမည်ကို "အုမဲခိုဂျိ - ခယောတိုနိရှိဘူတာ" ဟု သတင်းစာရှင်းလင်းပွဲတွင် ကြေညာခဲ့သည်။
ဘူတာ၏ အမည်တွင် အဓိပ္ပါယ်များစွာ ထည့်သွင်းထားသည်။
အုမဲခိုဂျိ (梅小路) သည် အုမဲခိုဂျိပန်းခြံ (梅小路公園) ၏ အမည်ဖြစ်ပြီး ဘူတာ၏ အနီးအနားတွင် တည်ရှိသည့် အထင်ကရနေရာတစ်ခု ဖြစ်သည်။
ခယောတိုနိရှိ ဆိုသည်မှာ ကျိုတိုမြို့အနောက်ဘက် ဟု အဓိပ္ပါယ်ရသည်။
၎င်းသည် ကျိုတိုဘူတာမှာ ၁.၇ ကီလိုမီတာ (၁.၁ မိုင်) အကွာ တွင် တည်ရှိသည်။
အနီးအနားရှိ အထင်ကရနေရာများ ကျိုတိုငါးပြတိုက် အုမဲခိုဂျိပန်းခြံ ကျိုတိုမီးရထားပြတိုက် ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
မြန်မာပြည်ဖွား အိန္ဒိယနွယ်ဖွားများ သည် မြန်မာနိုင်ငံတွင် နေထိုင်သော အိန္ဒိယနွယ်ဖွားအုပ်စုဖြစ်သည်။
'မြန်မာအိန္ဒိယ' ဟူသော ဝေါဟာရသည် တောင်အာရှ မှ ကျယ်ပြန့်သော လူမျိုးစုများကို ရည်ညွှန်းပြီး အထူးသဖြင့် ယနေ့ခေတ် နိုင်ငံများဖြစ်သည့် အိန္ဒိယ နှင့် ဘင်္ဂလားဒေ့ရှ် တို့မှဖြစ်သည်။
အိန္ဒိယလူမျိုးများသည် မြန်မာနိုင်ငံတွင် ရာစုနှစ်ပေါင်းများစွာရွှေ့ပြောင်းအခြေချ နေထိုင်လာခဲ့ကြသော်လည်း လက်ရှိ မြန်မာနိုင်ငံရှိ အိန္ဒိယအသိုက်အဝန်း၏ ဘိုးဘေးအများစုမှာ ၁၉ ရာစုအလယ်ပိုင်းတွင် အင်္ဂလိပ်အုပ်ချုပ်မှုစတင်ချိန်မှ ၁၉၃၇ ခုနှစ်တွင် ဗြိတိသျှတို့ မြန်မာနိုင်ငံကို ဗြိတိသျှအိန္ဒိယမှ ခွဲထွက်ချိန်အထိ မြန်မာနိုင်ငံသို့ ပြောင်းရွှေ့နေထိုင်ခဲ့ကြသည်။
ကိုလိုနီခေတ်ကာလတွင် အိန္ဒိယလူမျိုးများသည် စစ်သားများ၊ အစိုးရဝန်ထမ်းများ၊ ကုန်သည်များ၊ ငွေတိုးချေးစားသူများ၊ ရွေ့လျားလုပ်သားများနှင့် သင်္ဘောကျင်းလုပ်သားများအဖြစ်ဖြင့် အစိုးရနှင့် စီးပွားရေး၏ ကျောထောက်နောက်ခံဖြစ်ခဲ့သည်။
၁၉၃၀ ခုနှစ်များတွင် အိန္ဒိယဆန့်ကျင်ရေးအဓိကရုဏ်းများ ဆက်တိုက်ဖြစ်ပွားပြီး ၁၉၄၂ ခုနှစ် ဂျပန်ကျူးကျော်မှုစတင်ချိန်တွင် အစုလိုက်အပြုံလိုက် ရွှေ့ပြောင်းနေထိုင်မှုများသည် ၁၉၆၀ ဆယ်စုနှစ်များအတွင်း ရာနှင့်ချီသော အိန္ဒိယလူမျိုးများကို အတင်းအကျပ် ရွှေ့ပြောင်းစေခြင်းဖြင့် မြန်မာနိုင်ငံတွင်း ပဋိပက္ခများ ပိုမိုဆိုးရွားလာခဲ့သည်။
ယနေ့အိန္ဒိယလူမျိုးများသည် မြန်မာနိုင်ငံလူဦးရေ၏ ၅ ရာခိုင်နှုန်းခန့် (လူဦးရေ ၂.၀ မှ ၂.၅ သန်းခန့်) ရှိပြီး အဓိကမြို့ကြီးနှစ်မြို့ဖြစ်သော ရန်ကုန် နှင့် မန္တလေးမြို့များအပြင် ကိုလိုနီခေတ်ဟောင်းမြို့များ ( ပြင်ဦးလွင် နှင့် ကလော စသည်) တို့တွင် အများစု နေထိုင်ကြသည်။
၎င်းတို့သည် မြန်မာ့စီးပွားရေး အပေါ် ဩဇာလွှမ်းမိုးမှုနှင့် ထိန်းချုပ်မှုများစွာရှိသည်ဟု ဆိုနိုင်သလို နိုင်ငံအတွင်းတွင် အဓိကကျသော လူမှု-ယဉ်ကျေးမှုများကိုလည်း ဖြစ်ပေါ်စေသည်။
ထင်ရှားသော မြန်မာအိန္ဒိယလူမျိုးများတွင် အင်္ဂလိပ်-မြန်မာ နွယ်ဖွား ဘောလိဝုဒ် ရုပ်ရှင်မင်းသမီး ဟယ်လင်၊ ဝိပဿနာတရားပြဆရာ ဦးဂိုအင်ကာ စသည်တို့ ပါဝင်သည်။
ဝေါဟာရရင်းမြစ် မြန်မာဘာသာစကား တွင် အိန္ဒိယလူမျိုးများကို အများအားဖြင့် ကုလား ဟုခေါ်ကြသည်။
အခေါ်အဝေါ်၏ မူလဇစ်မြစ်မှာ ငြင်းခုံကြဆဲဖြစ်သည်။
မြန်မာစာအဖွဲ့သည် ကုလား ဟူသောဝေါဟာရ၏ မူလဇစ်မြစ်ကို ပါဠိ ဝေါဟာရ (ကုလ) ဟု ဆိုထားကာ “မြင့်မြတ်သော” “အမျိုးမြတ်” သို့မဟုတ် “ဖြူစင်သော” ဟု အဓိပ္ပာယ်ရသည်။
ဤဝေါဟာရ၏ မူလဇစ်မြစ်ကို ကူး+လာ ("ပင်လယ်မှ ဖြတ်ကူးလာ") ဟု ဆိုကြသော်လည်း အခြေအမြစ်ခိုင်ခိုင်မာမာ မရှိပေ။
ကုလား ဟူသော ဝေါဟာရသည် ဟိန္ဒီ နှင့် အူရဒူ အပါအဝင် အင်ဒစ်ဘာသာစကားအများအပြားတွင် "အနက်ရောင်" ဟူသော စကားလုံးနှင့် ဆင်တူပြီး အိန္ဒိယလူမျိုးများမှ အသားမည်းသူများနှင့် အာဖရိကန်လူမျိုးများအတွက် လူမျိုးရေးခွဲခြားသော အသုံးအနှုန်းအဖြစ် အသုံးပြုသည်။
ဗမာဘာသာစကား ဝေါဟာရဖြစ်သော ကုလား အသုံးအနှုန်းကို ရှမ်း (ၵလႃး)၊ မွန် (ဂလာ) ၊ စကောကရင် ( kola ), နှင့်၊ ခမာ (កុឡា) တို့က မွေးစားဝေါဟာရများ ဖန်တီးထားသည်။
ခမာဝေါဟာရ Kola သည် ယနေ့ခေတ် ရှမ်းပြည်မှ ရွှေ့ပြောင်းအခြေချနေထိုင်သည့် မတူကွဲပြားသောလူမျိုးများကို ရည်ညွှန်းသည်။
ကုလား ဟူသော အသုံးအနှုန်းကို ဗမာအိန္ဒိယအသိုင်းအဝန်းမှ အချို့က ရှုတ်ချသော ဝေါဟာရအဖြစ် သတ်မှတ်ကြသည်။
၂၀၁၇ ခုနှစ်တွင် ရိုဟင်ဂျာလူမျိုးတုံးသတ်ဖြတ်မှု အပြီးတွင် လူမှုကွန်ယက်ကုမ္ပဏီ ဖေ့စ်ဘွတ်ခ်သည် ၎င်း၏ဆင်ဆာဖြတ်ထားသောစကားလုံးများတွင် ကုလား ကိုထည့်သွင်းခဲ့ပြီး ကုလားထိုင်နှင့် ကုလားပဲကဲ့သို့သော ဆက်စပ်စကားလုံးများအတွက် ဆင်ဆာဖြတ်တောက်မှုများကို ပြုလုပ်ခဲ့သည်။
ကိုးကွယ်မှု thumb| ကိုလိုနီခေတ်ကတည်ဆောက်ခဲ့သော ဘင်္ဂါလီဆွန်နီဂျမေဗလီသည် ရန်ကုန်မြို့ရှိ ဗလီများစွာထဲမှ တစ်ခုဖြစ်သည်။
မြန်မာပြည်ဖွားအိန္ဒိယလူမျိုးများသည် ဟိန္ဒူဘာသာ၊ အစ္စလာမ်ဘာသာ၊ ဆစ်ခ်ဘာသာ၊ ဗုဒ္ဓဘာသာ နှင့် ခရစ်ယာန်ဘာသာတို့ကို ကိုးကွယ်ကြသည်။
မြန်မာ-အိန္ဒိယ ဟိန္ဒူဘာသာဝင်များ သည် ဇာတိဗမာများနှင့် ကောင်းမွန်ငြိမ်းချမ်းသော ဆက်ဆံရေးရှိသည်။
မြန်မာပြည်ဖွားအိန္ဒိယလူမျိုးအများစုမှာ ဟိန္ဒူဖြစ်သည်။
အိန္ဒိယလူမျိုးများအကြား ဟိန္ဒူဘာသာကို ကျင့်သုံးခြင်းသည်လည်း ဗုဒ္ဓဘာသာ၏ လွှမ်းမိုးမှုဖြစ်သည်။
ဟိန္ဒူနတ်ဘုရားများအပြင် ဗုဒ္ဓမြတ်စွာဘုရားကိုလည်း ကိုးကွယ်ကြပြီး မြန်မာနိုင်ငံရှိ ဟိန္ဒူဘုရားကျောင်းများတွင် ဗုဒ္ဓရုပ်ပွားတော်များ အများအပြား ကိုးကွယ်ကြသည်။
ဖွဲ့စည်းပုံအခြေခံဥပဒေတွင် လွတ်လပ်စွာ ကိုးကွယ်ယုံကြည်ခွင့်အပေါ် ကန့်သတ်ချက်များရှိသော်လည်း ဖွဲ့စည်းပုံ အခြေခံဥပဒေပါ ပုဒ်မအချို့အပြင် အခြားသော ဥပဒေများနှင့် မူဝါဒများသည် အဆိုပါအခွင့်အရေးများကို ကန့်သတ်ထားသည်။
လက်တွေ့တွင် အစိုးရက ထိုကန့်သတ်ချက်များကို ချမှတ်ခဲ့သည်။
“မွတ်စလင်တွေဟာ တရားဥပဒေ၊ စီးပွားရေး၊ ဘာသာရေး၊ ပညာရေး၊ လူမှုရေး ကန့်သတ်ချုပ်ချယ်မှုတွေနဲ့ ခွဲခြားဆက်ဆံမှုတွေရဲ့ အပြင်းထန်ဆုံး ပုံစံတွေကို ဆက်လက် တွေ့ကြုံနေရဆဲပါ။
စစ်အာဏာရှင်စနစ်သည် နိုင်ငံအတွင်း ဗလီများဆောက်ရန် သို့မဟုတ် ဘာသာရေးအခမ်းအနားများအတွက် ပြည်ပသို့သွားသည့်အခါ ၎င်းတို့၏တောင်းဆိုမှုများကို ငြင်းပယ်ခြင်း သို့မဟုတ် လျစ်လျူရှုခံရခြင်းပင်ဖြစ်သည်။